ZMLUVA O DIELO
na prípravu a realizáciu prác uzavretá podľa § 536 a násl. Obchodného zákonníka.
1. Zmluvné strany

1.1 Zhotoviteľ:	 	AXOR, s. r. o. 
			Adamovské Kochanovce 57
	913 05 Melčice-Lieskové
	Bankové spojenie: CSOB, a.s.
	č. účtu: 4019519396/7500
	IČO: 36346331
	DIČ: 2022037985

1.2 Objednávateľ:	Obec Adamovské Kochanovce
			Adamovské Kochanovce 268
			913 05  Melčice-Lieskové
			Bankové spojenie: Primabanka a.s., 
	č. účtu: 0616896001/5600
	IČO: 00311405
	DIČ: 2021091325

2. Predmet zmluvy
2.1	Zhotoviteľ sa zaväzuje, že na základe vypracovanej cenovej ponuky číslo CN20150074201, ktorá bola vybraná objednávateľom v rozsahu a za podmienok dojednaných v tejto zmluve pre objednávateľa vykoná výstavbu IBV Adamovské Kochanovce a technická infraštruktúra, objekt SO.200 Miestna komunikácia a chodník – I. etapa. Cenová ponuka je súčasťou zmluvy.  
2.2	Objednávateľ sa zaväzuje, že dokončené práce prevezme, zaplatí za jeho zhotovenie dohodnutú cenu a poskytne zhotoviteľovi dojednané spolupôsobenie.
2.3	Predmetom zmluvy je – realizáciu kompletného podložia, odvodenia, obrubníkov, chodníka + zámkovej dlažby v zmysle projektovej dokumentácie podľa cenovej ponuky CN20150074201. 

3.  Ďalší záväzok zhotoviteľa
3.1	Zhotoviteľ pri realizácii prác dodrží všeobecne záväzné predpisy, technické normy, dojednania tejto zmluvy, vyjadrenia verejnoprávnych orgánov a poverených organizácií.

4. Čas plnenia
4.1	Zhotoviteľ sa zaväzuje, že dodá objednávateľovi predmet plnenia podľa ods. 2.1, 3.1, 4.3 tejto zmluvy v termíne: do 5 týždňov odo dňa podpísania zmluvy o dielo a protokolu o prevzatí a odovzdaní stavby.
4.2	Zhotoviteľ splní predmet diela v mieste plnenia. 
4.3	Zhotoviteľ pred odovzdaním diela je povinný objednávateľovi odovzdať všetky revízne správy k predmetu diela spolu so stavebným denníkom a dokladmi preukazujúce použitie materiálov na stavbu diela.

5. Spolupôsobenie objednávateľa
5.1	Zhotoviteľ zodpovedá za všetky bezpečnostné predpisy a nariadenia v dotknutej časti areálu budúcej stavby.
5.2	Objednávateľ sa zaväzuje, že poskytne zhotoviteľovi spolupôsobenie spočívajúce najmä v sprístupnení miesta realizácie  Toto spolupôsobenie poskytne objednávateľ do 3 dní od doručenia požiadavky zhotoviteľa. Pre prípad spolupôsobenia, ktoré objednávateľ nemôže poskytnúť vlastnými silami, dohodnú zmluvné strany osobitnú lehotu.
5.3	Objednávateľ zodpovedá za to, že odovzdané podklady sú bez právnych a faktických vád.
 
6. Cena a platobné podmienky
6.1	Cena za zhotovenie predmetu zmluvy o dielo – verejného osvetlenia IBV Horné políčko, Adamovské Kochanovce, objekt SO.200 Miestna komunikácia a chodník – I. etapa
       Cena predmetu diela :  	   24 950,00 Eur
       DPH 20 % : 			     4 990,00 Eur
       Cena spolu :		   29 940,00 Eur

V cene sú zahrnuté všetky náklady na zhotovenie prác, najmä všetky dopravné náklady; skladné; návody na obsluhu; náklady spotrebovanej energie k realizácii diela; vodné; stočné pri realizácii diela; opatrenia bezpečnosti pri práci a požiarnej ochrany počas realizácie; prípadné práce v noci, v dňoch pracovného pokoja, vo sviatkoch a v nadčasoch; prepravu, ubytovanie a zabezpečenie stravovania svojich zamestnancov; colné a dovozné poplatky; odvoz prebytočného materiálu a odpadov, vrátane poplatkov za skládkovanie; nákladov plynúcich z obmedzených priestorov staveniska a verejnej dopravy; náklady na stráženie, udržiavanie čistoty, bezprašnosti a poriadku na pracovisku; vykonanie všetkých revízií a skúšok (tlakové skúšky podložia vykonávané za účasti objednávateľa a iné zadané objednávateľom preukazujúce kvalitu diela za účasti objednávateľa), náklady na zariadenie staveniska, obytné kontajnery, spevnené plochy pre umožnenie pohybu nákladných vozidiel a stavebných mechanizmov, suché WC), vrátane všetkých ďalších nákladov, ktoré sú potrebné na kompletnú realizáciu všetkých dohodnutých výkonov v plne v zmysle vypracovanej projektovej dokumentácie  vypracovanej Ing. Jozefom Plocháňom s názvom objektu SO.200 Miestna komunikácia a chodník a vykonanie predmetu dohody, tak aby práce boli užívania schopné. Zhotoviteľ prehlasuje, že cenová ponuka je kompletná a konečná, bola  vypracovaná na základe obhliadok staveniska.
6.2	Ak dôjde k zániku zmluvy z dôvodov na strane objednávateľa a to predovšetkým z dôvodu nedodržania času plnenia, nevzniká dodávateľovi nárok na úhradu vzniknutých nákladov.

6.3	Podkladom pre úhradu ceny bude faktúra, vystavená zhotoviteľom po splnení predmetu zmluvy v zmysle bodu 4.1. Faktúra bude splatná do 14 dní od jej odoslania objednávateľovi. 

7. Zodpovednosť za vady, záruka
7.1	Zhotoviteľ zodpovedá za to, že dielo je zhotovené podľa tejto zmluvy.
7.2	Zhotoviteľ zodpovedá za závady, ktoré má dielo v čase jeho odovzdania objednávateľovi. Za vady vzniknuté po odovzdaní diela zodpovedá iba vtedy, ak boli spôsobené porušením jeho povinnosti.
7.3	Zhotoviteľ nezodpovedá za závady, ktoré boli spôsobené použitím podkladov poskytnutých objednávateľom a zhotoviteľ ani pri vynaložení všetkej starostlivosti nemohol zistiť ich nevhodnosť, prípadne na ňu upozornil objednávateľa a ten na ich použití trval.
7.4	Záručná doba je 5 rokov a začína plynúť odo dňa odovzdania diela objednávateľovi.
7.5	Zhotoviteľ sa zaväzuje odstrániť bezplatne oprávnené reklamácie /závady diela/ bez zbytočného odkladu, najneskôr však v lehote do 20 dní od uplatnenia reklamácie.

8. Zmluvné pokuty
8.1	Ak zhotoviteľ nesplní svoj záväzok dodať dielo v dohodnutom termíne, zaplatí objednávateľovi pokutu vo výške 0,05% z dohodnutej ceny diela za každý deň omeškania.
8.2	Zhotoviteľ je povinný zaplatiť objednávateľovi pokutu vo výške 0,05% z dohodnutej ceny diela za každý deň prekročenia lehoty stanovenej v ods. 7.5 zmluvy.
8.3	Ak objednávateľ je v omeškaní so splnením peňažného záväzku, alebo jej časti, je povinný zaplatiť zhotoviteľovi úroky z omeškania vo výške 0,05% z nezaplatenej sumy za každý deň meškania.

9. Záverečné ustanovenia
9.1	Túto zmluvu je možné meniť len písomnými dodatkami.
9.2	Ak dôjde po uzavretí zmluvy k zmene záväzných podmienok, za ktorých bola zmluva uzavretá, zmluvné strany sa zaväzujú upraviť zmluvu vo všetkých ustanoveniach dotknutých touto zmenou.
9.3	Na predmet tejto zmluvy sa vzťahujú autorské práva zhotoviteľa.
9.4	Zmluva je vypracovaná v 2 vyhotoveniach, z ktorých každá strana dostane jedno vyhotovenie.

V Adamovské Kochanovce, dňa 26.10.2015

						                              
Objednávateľ                                                                                                     Zhotoviteľ